लिस्टेनस्टाइन

लिस्टेनस्टाइन आधिकारिक रूपमा लिस्टेनस्टाइन यौवराज्य ) (), जर्मनेली भाषी, मध्य युरोपेली लघु राष्ट्र हो जुन अष्ट्रिया र स्विट्जरल्यान्डको बीचमा आल्प्समा अवस्थित छ। लिस्टेनस्टाइन राजकुमारको नेतृत्वमा अर्ध संवैधानिक राजतन्त्रात्मक मुलुक हो। देशमा राजकुमारको विस्तृत शक्ति फ्रान्स जस्तो अर्ध-राष्ट्रपति प्रणालीमा राष्ट्रपतिको शक्ति बराबर रहेको छ।

लिस्टेनस्टाइनको सिमानामा पश्चिम र दक्षिणमा  स्विट्जरल्यान्ड, पूर्व र उत्तरमा अस्ट्रिया रहेको छ। यो युरोपको चौथो सबैभन्दा सानो देश हो। यसको क्षेत्रफल १६० वर्ग किलोमिटर (६२ वर्ग माइल) भन्दा केही बढी रहेको छ र यसको जनसङ्ख्या ३८,७४९ रहेको छ। ११ वटा नगरपालिकामा विभाजित यसको राजधानी फदुत्ज हो र यसको सबैभन्दा ठूलो नगरपालिका सान हो।Bevölkerungsstatistik . Amt für Statistik. Liechtenstein. 30 June 2019 दुई देशको सिमानामा पर्ने यो सबैभन्दा सानो देश पनि हो।  लिस्टेनस्टाइन र उज्बेकिस्तान विश्वका दुई मात्र भू-भूपरिवेष्ठित देशहरू हुन्।

आर्थिक रूपमा, लिस्टेनस्टाइनमा क्रय शक्ति समताको समायोजन गर्दा प्रति व्यक्ति सबैभन्दा उच्च कुल ग्राहस्थ उत्पादनहरू मध्ये एक छ।CIA – The World Factbook – Country Comparison :: GDP – per capita (PPP)  Cia.gov. Retrieved 24 December 2011.  राजधानी फदुत्जमा केन्द्रित मुलुकको बलियो वित्तीय क्षेत्र रहेको छ। कुनै समय यसलाई अरबपति कर आश्रय भनेर चिनिन्थ्यो तर अहिले यो असहयोगी कर आश्रय देशहरूको कुनै पनि आधिकारिक सूचीमा समावेश छैन। लिस्टेनस्टाइन हिमाली राष्ट्र हो जसले गर्दा यो हिउँदे खेल गन्तव्य स्थल बनेको छ।

लिस्टेनस्टाइन संयुक्त राष्ट्रसङ्घ, युरोपेली स्वतन्त्र व्यापार सङ्घ र युरोप परिषद्को सदस्य राष्ट्र हो। युरोपेली सङ्घको सदस्य नभए तापनि यसले सेङ्गेन क्षेत्र र युरोपेली आर्थिक क्षेत्र दुवैमा भाग लिएको छ। देशको स्विट्जरल्यान्डसँग रीतिरिवाज तथा मौद्रिक बन्धन रहेको छ।

 सन्दर्भ सामग्रीहरू 

 बाह्य कडीहरू 

  (जर्मनेली र अङ्ग्रेजीमा)
 लिस्टेनस्टाइनको सभागृह 
 लिस्टेनस्टाइनको संसद
 लिस्टेनस्टाइन सरकार 
 लिस्टेनस्टाइनमा पर्यटन
 केन्द्रीय तथ्याङ्क महाशाखा (जर्मनेलीमा)
 लिस्टेनस्टाइन . द वर्ल्ड फ्याक्टबुक केन्द्रीय गुप्तचर संस्था।


 लिस्टेनस्टाइनको बारेमा जानकार  बीबीसी समाचारमा




श्रेणी:मध्य युरोपेली देशहरू
श्रेणी:इसाई देशहरू
श्रेणी:युरोपका देशहरू
श्रेणी:जर्मनेली भाषा आधिकारिक भएका देश तथा क्षेत्रहरू
श्रेणी:भूपरिवेष्ठित देशहरू
श्रेणी:युरोपेली परिषद्का सदस्य राष्ट्रहरू
श्रेणी:संयुक्त राष्ट्रसङ्घका सदस्य राष्ट्रहरू
श्रेणी:पश्चिम युरोपेली देशहरू